কিছুক্ষণের মধ্যেই দ্বিতীয়বার মুখ্যমন্ত্রী পদে শপথ নেবেন মমতা বন্দ্যোপাধ্যায়। তার আগে কালীঘাটে উত্‍সবের মেজাজ। ফুল-মালা নিয়ে হাজির দলীয় কর্মী সমর্থকরা। শঙ্খধ্বনীর মধ্যে দিয়ে রেড রোডের উদ্দেশে রওনা হলেন তৃণমূল নেত্রীসহ অন্যান্যরা।
 ওয়েব ডেস্ক: কিছুক্ষণের মধ্যেই দ্বিতীয়বার মুখ্যমন্ত্রী পদে শপথ নেবেন মমতা বন্দ্যোপাধ্যায়। তার আগে কালীঘাটে উত্‍সবের মেজাজ। ফুল-মালা নিয়ে হাজির দলীয় কর্মী সমর্থকরা। শঙ্খধ্বনীর মধ্যে দিয়ে রেড রোডের উদ্দেশে রওনা হলেন তৃণমূল নেত্রীসহ অন্যান্যরা। দ্বিতীয়বার মুখ্যমন্ত্রী পদে শপথ নেওয়ার পরই নবান্নে যাবেন মমতা বন্দ্যোপাধ্যায়। সেখানে তাঁকে কলকাতা পুলিসের তরফে গার্ড অফ অনার দেওয়া হবে। এরপর নিজের দফতরে গিয়ে দায়িত্বভার গ্রহণ করার কথা মুখ্যমন্ত্রীর। এরই ফাঁকে সরকারি কর্মচারিদের সঙ্গে দেখাও করতে পারেন তিনি। বিকেল চারটেই মন্ত্রিসভার বৈঠক ডেকেছেন মমতা বন্দ্যোপাধ্যায়। মুখ্যমন্ত্রীর এই কর্মসূচিকে ঘিরে কড়া নিরাপত্তায় মুড়ে ফেলা হয়েছে নব্বান্নকে। তবে সাধারণ মানুষ যাতে তাঁকে দেখতে পান, তার ব্যবস্থাও করা হয়েছে। অতিথিদের জন্য তৈরি করা হয়েছে ভিআইপি লাউঞ্জ।